CELEX: C2007/042/26
Language: el
Date: 2007-02-24 00:00:00
Title: Υπόθεση C-521/06 P: Αναίρεση που άσκησε στις 21 Δεκεμβρίου 2006 η Αθηναϊκή Τεχνική AE κατά της διατάξεως που εξέδωσε το Πρωτοδικείο (δεύτερο τμήμα) στις 26 Σεπτεμβρίου 2006 στην υπόθεση T-94/05, Αθηναϊκή Τεχνική AE κατά Επιτροπής

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/16
            
         Αναίρεση που άσκησε στις 21 Δεκεμβρίου 2006 η Αθηναϊκή Τεχνική AE κατά της διατάξεως που εξέδωσε το Πρωτοδικείο (δεύτερο τμήμα) στις 26 Σεπτεμβρίου 2006 στην υπόθεση T-94/05, Αθηναϊκή Τεχνική AE κατά Επιτροπής
   (Υπόθεση C-521/06 P)
   (2007/C 42/26)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Αθηναϊκή Τεχνική AE (εκπρόσωπος: Σ. A. Παππάς, δικηγόρος)
   
      Αντίδικοι στην αναιρετική διαδικασία: Επιτροπή των Ευρωπαϊκών Κοινοτήτων, Athens Resort Casino AE Συμμετοχών
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να ακυρώσει την προσβαλλομένη διάταξη·
            
         
               —
            
            
               να γίνουν δεκτά τα πρωτοδίκως υποβληθέντα αιτήματα·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι αναιρέσεως και κύρια επιχειρήματα
   Προς στήριξη της αναιρέσεώς της, η αναιρεσείουσα προβάλλει ένα και μόνο λόγο αντλούμενο από την πλάνη στην οποία υπέπεσε το Πρωτοδικείο κατά τον νομικό χαρακτηρισμό του εγγράφου κατατάξεως της καταγγελίας της. Πράγματι, αφενός, η εκ μέρους της Επιτροπής πραγματοποιηθείσα κατάταξη της υποθέσεως είναι οριστικού χαρακτήρα ενόψει της καταστάσεως του φακέλου· αφετέρου, από την αλληλουχία στην οποία η Επιτροπή αποφάνθηκε προκύπτει ανεπιφύλακτα ότι η τελευταία πράγματι έλαβε σιωπηρή απόφαση δικαιολογούμενη από τον χαρακτηρισμό των καταγγελθεισών κρατικών ενισχύσεων. Κατά συνέπεια, το Πρωτοδικείο υπέπεσε σε νομική πλάνη κρίνοντας ότι το προσβαλλόμενο έγγραφο δεν είναι επιδεκτικό προσφυγής και απορρίπτοντας την προσφυγή ως απαράδεκτη.